《伊何人哉五章章八句》
清代·姚燮

伊何人哉，聿骏其尚。聿鷟其仪，克犹克壮。天之相兮，君之况兮，国之障兮，民之望兮。

良翰是矜，群丑是惩。匪伊之望，而谁是凭？无俾厥慝，底于庶徵。

视沦弗毖，曷绍为承？

大风其飑，扬彼东海。民曰罔瘉，天子寿岂。天子股肱，赫赫冢宰。

以惠我休，以惩我殆。

见近维灼，斯揽远纲。兢业其慎，自卫亦臧。自卫之臧，岂曰匪良？

有鸟在棘，审色而翔。

令德来贻，福禄尔资。用诫其懔，左右尔依。不僭不忒，不酷不縻。

民皆望伊，我曷怆伊。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。